Afrikanertoekoms 101 – 'n vraag- en antwoordgids vir jong Afrikaners – Kraal Uitgewers
ISBN: 978-1-990-91503-1 Kategorieë: Flip Buys, Nie-fiksie, Paul Maritz, Politiek Tags: Afrikanertoekoms 101, Beweging, flip buys, Jeug, Paul Maritz, solidariteit, Vraag en antwoord
In die voorwoord tot Afrikanertoekoms 101: 'n Vraag- en antwoordgids vir jong Afrikaners skryf die filosoof en akademiese hoof van Akademia, prof. Danie Goosen, soos volg oor dié boek:
Die briefwisseling tussen Flip Buys, ervare politieke denker, en Paul Maritz, sy jong gespreksgenoot, is nie groot in omvang nie. Selfs een groot asemteug is genoeg om dit deur te lees. Nogtans is die vrae en antwoorde wat dit aan die orde stel, buitengewoon gewigtig. Dit weeg swaar in die gemoed van talle jong mense.
Verreweg die meeste vrae handel oor die toekoms van jong mense: oor apartheid en die skuldvraag; oor die struikelende staat en sy beleid van verteenwoordigendheid wat jong toekomsverwagtinge beduiwel; oor die ongelukkige trajek waarop verskeie jong mense vasgevang is en wat strek van selfontkenning en onttrekking tot emigrasie.
Daar word op 'n eenvoudige, genuanseerde en oortuigende wyse op die vrae geantwoord. Ten grondslag van die briefwisseling lê niks minder as 'n "realistiese hoop" nie.
Elke leser sal waarskynlik deur iets anders in die briefwisseling getref word.
Afrikanertoekoms bied kort en duidelike antwoorde op die vrae wat elke jong Afrikaner kwel oor die toekoms van die land, die Afrikaner en sy taal.